Laima Garnelienė

Laima Garnelienė (g. 1954 m. Marijampolėje) – teisininkė, teisėja, Lietuvos apeliacinio teismo Baudžiamųjų bylų skyriaus pirmininkė, teisėjų savivaldos veikėja.

 Biografija 
1977 m. Vilniaus universiteto Teisės fakultete baigė teisės studijas, įgijo teisininkės kvalifikaciją.

Nuo 1977 m. iki 1981 m. Anykščių rajono žemės ūkio valdyba vyresnioji juriskonsultė, nuo 1981 m. iki 1986 m. Marijampolės tarprajoninės prokuratūros prokuroro padėjėja, nuo 1986 m. iki 1987 m. Marijampolės rajono „Tarybų Lietuvos“ kolūkio vyr. juriskonsultė, nuo 1987–1992 m. Marijampolės tarprajoninės prokuratūros prokuroro padėjėja.

Nuo 1992 m. iki 1995 m. Marijampolės rajono apylinkės teismo teisėja, nuo 1993 m. iki 1995 m. pirmininko pavaduotoja, nuo 1995 m. Lietuvos apeliacinio teismo teisėja, nuo 1999 m. Baudžiamųjų bylų skyriaus pirmininkė.

Nuo 2006 m. birželio mėn. iki 2010 m. lapkričio 29 d. Teisėjų tarybos pirmininkė Nuo 2010 m. lapkričio 29 d. Teisėjų tarybos sekretorė.Biografija .

2010 metų birželio mėn. pretendavo į Lietuvos apeliacinio teismo pirmininko vietą. Pretendentų į teisėjus atrankos komisija L. Garnelienei skyrė pirmą vietą, tačiau LR prezidentė pasirinko Egidijų Žironą.

 Šaltiniai 

Kategorija:Lietuvos apeliacinio teismo teisėjai
Kategorija:juriskonsultai
Kategorija:Baudžiamųjų bylų skyrių pirmininkai
Kategorija:Lietuvos teismų vicepirmininkai